**Nabira Esenboeva** (1998-yil 9-dekabrda tugʻilgan) — Oʻzbekistonlik erkin kurash sport turi boʻyicha ayol sportchi. Qirgʻiziston poytaxti Bishkek shahrida 2018-yilda oʻtkazilgan kurash boʻyicha Osiyo chempionatida ayollar oʻrtasida 59 kilogramm vazn toifasida kumush medal sohibi boʻldi. 2019-yilda Xitoyning Sian shahrida oʻtkazilgan kurash boʻyicha Osiyo chempionatida ayollar oʻrtasida 62 kg vazn toifasida bronza medallaridan birini qoʻlga kiritdi.

Faoliyati
---------

**Nabira Esenboeva** 2016-yilda Braziliyaning Rio-de-Janeyro shahrida boʻlib oʻtadigan Yozgi Olimpiada oʻyinlariga yoʻllanmani qoʻlga kiritish maqsadida Moʻgʻulistonning Ulan-Bator shahrida boʻlib oʻtgan birinchi Jahon Olimpiya saralash turnirida ishtirok etdi. U oʻzining birinchi oʻyinidayoq magʻlubiyatga uchradi. 2018 yili Indoneziyaning Jakarta shahrida boʻlib oʻtgan Osiyo oʻyinlarida 57 kilogramm vazn toifasida ishtirok etgan. **Nabira Esenboeva** ilk uchrashuvini indoneziyalik Mutiara Ayuningtiasga qarshi oʻtkazib, navbatdagi bahsda hindistonlik Pooja Dhandaga qarshi bahsda ishtirok eta olmadi. 2018-yilda Slovakiyaning Trnava shahrida kurash boʻyicha oʻsmirlar oʻrtasidagi jahon chempionatida 62 kilogramm vazn toifasida kumush medalni qoʻlga kiritdi.

2019-yili Qozogʻistonning Nursulton shahrida oʻtkazilgan kurash boʻyicha jahon chempionatida 62 kilogramm vazn toifasida ishtirok etgan. U oʻzining ilk uchrashuvida amerikalik Kayla Miraklga qarshi kurash olib borgan. 2021-yilda u Yaponiyaning Tokio shahrida boʻlib oʻtadigan 2020-yilgi Yozgi Olimpiada oʻyinlariga yoʻllanmani qoʻlga kiritish maqsadida Osiyo Olimpiya saralash turnirida ishtirok etdi. U ushbu turnirda ishtirok eta olmagan, Bolgariya poytaxti Sofiya shahrida boʻlib oʻtgan Jahon olimpiya saralash turnirida ham Olimpiada yoʻllanmasini qoʻlga kirita olmadi.

2022-yilda Turkiyaning Istanbul shahrida boʻlib oʻtgan Yasar Dogu turnirida ishtirok etgan.

Asosiy natijalar
----------------

| Yil | Turnir | Manzil | Natija | Tadbir |
| --- | --- | --- | --- | --- |
| 2018 | Osiyo chempionati | Bishkek, Qirgʻiziston | 2 | Erkin uslubda 59 kg |
| 2019 | Osiyo chempionati | Sian, Xitoy | 3 | Erkin uslubda 62 kg |

Manbalar
--------

1. 1 2 3  „Wrestling Results Book". *2018 Asian Games*. 3-fevral 2020-yilda asl nusxadan arxivlandi. Qaraldi: 18-may 2020-yil.
2. ↑  „2018 Asian Wrestling Championships – Results Book". *United World Wrestling*. 2-fevral 2019-yilda asl nusxadan arxivlandi. Qaraldi: 8-avgust 2020-yil.
3. ↑  „2019 Asian Wrestling Championships Results". *United World Wrestling*. 18-may 2020-yilda asl nusxadan arxivlandi.
4. 1 2  „2016 World Wrestling Olympic Qualification Tournament – Ulaanbaatar, Mongolia". *United World Wrestling*. 15-yanvar 2018-yilda asl nusxadan arxivlandi. Qaraldi: 18-dekabr 2020-yil.
5. ↑  *Etchells, Daniel*. „Japan dominate day two of women's finals at UWW Junior World Championships". *InsideTheGames.biz* (21-sentabr 2018-yil). Qaraldi: 10-noyabr 2021-yil.
6. ↑  „2019 World Wrestling Championships Results". *United World Wrestling*. 12-aprel 2020-yilda asl nusxadan arxivlandi. Qaraldi: 12-aprel 2020-yil.
7. ↑  „2021 Asian Wrestling Olympic Qualification Tournament Results Book". *United World Wrestling*. 12-aprel 2021-yilda asl nusxadan arxivlandi. Qaraldi: 5-may 2021-yil.
8. ↑  „2021 World Wrestling Olympic Qualification Tournament Results Book". *United World Wrestling*. 9-may 2021-yilda asl nusxadan arxivlandi. Qaraldi: 9-may 2021-yil.

Havolalar
---------

* Nabira Esenbaeva at United World Wrestling